జాక్ క్రాలే

జాక్ క్రాలే (జననం 1998 ఫిబ్రవరి 3) కెంట్ కౌంటీ క్రికెట్ క్లబ్ తరపున ఆడే ఇంగ్లాండ్ ప్రొఫెషనల్ క్రికెటరు. అతను ఇంగ్లండ్ క్రికెట్ జట్టు తరపున టెస్టు  క్రికెట్ ఆడతాడు, కొన్నాళ్ళపాటు వన్డేలు కూడా ఆడాడు.

2019 నవంబరులో ఇంగ్లండ్ న్యూజిలాండ్ పర్యటనలో రెండో టెస్టు మ్యాచ్‌లో క్రాలే ఇంగ్లండ్ తరఫున అంతర్జాతీయ రంగప్రవేశం చేశాడు. 2020లో 267 పరుగుల స్కోరు తర్వాత, అతను <i id="mwFw">విస్డెన్</i> అల్మానాక్ 2021 ఎడిషన్‌లో క్రికెటర్స్ ఆఫ్ ది ఇయర్‌లో ఒకరిగా ఎంపికయ్యాడు. క్రాలే గురువు మాజీ కెంట్ కెప్టెన్ రాబ్ కీ. 2022లో అతన్ని, ఇంగ్లండ్ అండ్ వేల్స్ క్రికెట్ బోర్డు పురుషుల క్రికెట్ డైరెక్టర్‌గా నియమించింది.

జీవితం తొలి దశలో 
క్రాలే ఆగ్నేయ లండన్‌లోని బ్రోమ్లీలో జన్మించాడు. సెవెనోక్స్‌లోని న్యూ బెకన్ స్కూల్, టోన్‌బ్రిడ్జ్ స్కూల్‌లో చదువుకున్నాడు.  అతని తండ్రి టెర్రీ రిటైర్డ్ సిటీ ఆఫ్ లండన్ ఫ్యూచర్స్ వ్యాపారి. అతను కార్పెట్ ఫిట్టర్‌గా తన పని జీవితాన్ని ప్రారంభించి, బ్రిటన్‌లో అత్యధిక వేతనం పొందే వ్యక్తులలో ఒకడు అయ్యాడు. అతని వృత్తి మార్పు తరువాత సండే టైమ్స్ రిచ్ లిస్ట్‌లో నిలిచాడు.    క్రాలే అండర్-11 స్థాయి నుండి కెంట్‌కు ప్రాతినిధ్యం వహించాడు. కెంట్ క్రికెట్ అకాడమీ నుండి గ్రాడ్యుయేటయ్యాడు. హోమ్‌స్‌డేల్ క్రికెట్ క్లబ్, నాక్‌హోల్ట్ క్రికెట్ క్లబ్ సెవెనోక్స్ వైన్ కోసం క్లబ్ క్రికెట్ ఆడాడు.  అతను 2013 లో కౌంటీకి 15 సంవత్సరాల వయస్సులో సెకండ్ XI రంగప్రవేశం చేసాడు.    2015 సీజన్ చివరిలో క్లబ్‌తో తన మొదటి వృత్తిపరమైన ఒప్పందంపై సంతకం చేసాడు. ఈ సమయంలో అతను సెకండ్ XI కు సాధారణ ఆటగాడిగా మారాడు.   2016–17 ఇంగ్లీష్ వింటర్ సమయంలో, క్రాలే వెంబ్లీ డిస్ట్రిక్ట్స్ కోసం వెస్ట్రన్ ఆస్ట్రేలియన్ గ్రేడ్ క్రికెట్ ఆడాడు.

అంతర్జాతీయ క్రికెట్ 
2018, 2019లో కౌంటీ క్రికెట్‌లో ఒక్కో ఇన్నింగ్స్‌కు సగటున 35 పరుగుల కంటే తక్కువ పరుగులు చేసినప్పటికీ, క్రాలే ఒక అంతర్జాతీయ బ్యాట్స్‌మన్‌గా కనిపించాడు.   2019 సీజన్ ప్రారంభంలో మంచి బ్యాటింగ్ ప్రదర్శనలు, రెండు సెంచరీలు చేయడంతో సహా, క్రాలే తన ఇంగ్లాండ్ లయన్స్‌ను జూలైలో కాంటర్‌బరీలో ఆస్ట్రేలియా XI తో జరిగిన నాలుగు-రోజుల మ్యాచ్‌లో రంగప్రవేశం చేసాడు, ఇంగ్లండ్ జట్టు తరపున ఆడడం అతనికి అదే మొదలు.   అతను సీజన్‌లో 820 కౌంటీ ఛాంపియన్‌షిప్ పరుగులను సాధించాడు. 2019 సెప్టెంబరులో, 2019/20 న్యూజిలాండ్ పర్యటన కోసం ఇంగ్లాండ్ టెస్టు మ్యాచ్ స్క్వాడ్‌లో ఎంపికయ్యాడు. పర్యటన కోసం జట్టులో చేర్చబడిన నలుగురు కొత్త ఆటగాళ్ళలో అతనొకడు.   సన్నాహక మ్యాచ్‌లో సెంచరీ సాధించిన తర్వాత క్రాలేను, జోస్ బట్లర్‌కు గాయం కారణంగా రెండో టెస్టుకు జట్టులోకి తీసుకున్నారు.  21 ఏళ్ళ వయసులో నవంబరు 29న సెడాన్ పార్క్‌లో రంగప్రవేశం చేశాడు.

తొలిమ్యాచ్‌లో 6వ స్థానంలో బ్యాటింగ్ చేసి, ఒక పరుగు మాత్రమే చేసిన తర్వాత, అతను డిసెంబరు, జనవరిల్లో దక్షిణాఫ్రికా పర్యటన కోసం జట్టులో ఉంచారు. ఓపెనింగ్ బ్యాట్స్‌మెన్ రోరీ బర్న్స్ గాయపడిన తరువాత, క్రాలే తన రెండవ టెస్టు  మ్యాచ్‌ని దక్షిణాఫ్రికాతో జరిగిన రెండవ టెస్టులో ఆడాడు. ఈసారి బ్యాటింగ్ ఓపెనింగు చేసాడు. అతని "అద్భుతమైన స్వభావము",  "నిరుత్సాహపడని" విధానానికీ, షార్ట్-పిచ్ బౌలింగ్‌కి వ్యతిరేకంగా అతని ధైర్యసాహసాలకూ ప్రశంసలు పొందాడు.  అయితే అతని బ్యాటింగ్‌లో కొన్ని సాంకేతిక సమస్యలపై కూడా వ్యాఖ్యానాలు వచ్చాయి.  అతను ఆ మ్యాచ్‌లో 4, 25 స్కోర్లు చేసాడు. కానీ మ్యాచ్ చివరి ఇన్నింగ్స్‌లో రెండు "ముఖ్యమైన" క్యాచ్‌లను కూడా తీసుకున్నాడు.   అతను సిరీస్‌లోని మిగిలిన రెండు మ్యాచ్‌లలో ఆడటం కొనసాగించాడు, చివరి మ్యాచ్‌లో తన మొదటి టెస్టు హాఫ్ సెంచరీని సాధించాడు.

2020లో అంతర్జాతీయ రాక 
2020 మార్చిలో కెంట్‌తో మూడు సంవత్సరాల కాంట్రాక్ట్ పొడిగింపుపై క్రాలే సంతకం చేశాడు  మేలో, కోవిడ్-19 మహమ్మారి   సమయంలో అంతర్జాతీయ మ్యాచ్‌లకు ముందు శిక్షణ నిచ్చిన 55 మంది ఆటగాళ్ల బృందంలో అతని పేరు కూడా ఉంది. జూన్‌లో శిక్షణ కోసం ఎంచిన 30 మంది ఇంగ్లాండ్ ఆటగాళ్ళ జట్టులో కూడా ఉన్నాడు.  అతను వేసవిలో మొదటి రెండు టెస్టుల్లో ఆడాడు. మొదటి టెస్టు రెండో ఇన్నింగ్స్‌లో 76 పరుగులు చేసి తన టెస్టు  మ్యాచ్ అత్యధిక స్కోరును పెంచుకున్నాడు,  ఆగస్ట్‌లో పాకిస్తాన్‌తో జరిగిన రెండవ టెస్టులో ఆడే ముందు, ఒక అర్ధ సెంచరీ సాధించాడు.

అతను తర్వాతి మ్యాచ్‌లో, అతని ఎనిమిదో టెస్టు మ్యాచ్, తన తొలి టెస్టు  సెంచరీ సాధించాడు. మొదటి రోజున 171 పరుగులు చేసి నాటౌట్ గా ఉన్నాడు. ఈ ప్రక్రియలో అతని మునుపటి అత్యుత్తమ ఫస్ట్-క్లాస్ స్కోర్‌ను అధిగమించాడు.    మ్యాచ్ రెండవ రోజున, క్రాలే స్టంపౌట్ అయ్యే ముందు 267 పరుగులు చేశాడు. ఈ ఇన్నింగ్స్‌లో జోస్ బట్లర్‌తో కలిసి ఐదో వికెట్ 359 పరుగులు చేసి, ఇంగ్లండ్ తరఫున రికార్డు నెలకొల్పాడు. క్రాలే చేసిన 267 టెస్టు  క్రికెట్‌లో ఇంగ్లండ్ బ్యాట్స్‌మెన్ చేసిన రెండవ అత్యధిక తొలి సెంచరీగా నిలిచింది. అతను ఇంగ్లండ్ తరపున మూడవ అతి పిన్న వయస్కుడైన డబుల్ సెంచరీ చేసిన ఆటగాడు కూడా అయ్యాడు.   2020లో క్రాలే ప్రదర్శనలు 2021 అల్మానాక్ ఎడిషన్‌లో <i id="mw5g">విస్డెన్</i> క్రికెటర్స్ ఆఫ్ ది ఇయర్‌లో ఒకరిగా పేరుపొందడానికి దారితీసాయి.  క్రాలే ఒక టాప్-ఆర్డర్ బ్యాట్స్‌మన్, అతను సాంకేతికంగా "చాలా బలమైన"  "సహజ స్ట్రోక్ మేకర్"గా వర్ణించబడ్డాడు.

ప్రస్తావనలు 

ఇంగ్లాండు క్రికెట్ క్రీడాకారులు
జీవిస్తున్న ప్రజలు
1998 జననాలు